open-index/open-wikipedia-markdown huggingface dataset:
Häntäsammakko

**Häntäsammakko** (*Ascaphus truei*) on *[[Ascaphus]]*-sukuun kuuluva laji. Se liikkuu öisin.

## Ulkonäkö ja koko

Aikuisen yksilön pituus on 2,5–5&nbsp;cm. Koirailla on häntämäinen uloke, josta laji on saanut nimensä. Häntäsammakko on väriltään ruskea, punaruskea, vihreä tai harmaa.
Päässä on tumma juova.

## Levinneisyys ja elinympäristö

Häntäsammakkoa tavataan Yhdysvaltojen luoteisosissa. Sitä esiintyy kosteissa metsissä, pensaikoissa ja ruohikoissa. Se elää myös vuorilla 2&nbsp;000 metrin korkeudessa.

## Lisääntyminen

Hedelmöitys on sisäinen. Naaras munii veteen kesällä. Munia on 40–80.

## Ravinto

Eläin syö selkärangattomia eläimiä.

## Lähteet

## Aiheesta muualla
*ITIS: Ascaphus truei
Agmatiini

**Agmatiini** (C5H14N4) on guanidiinirakenteen sisältävä polyamiini ja kuuluu biogeenisiin amiineihin. Yhdistettä muodostuu arginiiniaminohapon aineenvaihduntatuotteena.

## Esiintyminen eliöissä ja ominaisuudet
Agmatiinin eristi ensimmäisen kerran saksalainen Albrecht Kossel vuonna 1910 sillin maidista. Agmatiinia on tämän jälkeen eristetty muun muassa kasvien siitepölystä, sienistä, kuten torajyvästä, bakteereista ja mustekalojen lihaksista. Kasveissa agmatiini on polyamiinien synteesin välituote. Vuonna 1994 agmatiinia havaittiin muodostuvan myös nisäkkäiden elimistössä.

Eliöt tuottavat agmatiinia dekarboksyloimalla arginiinia arginiinidekarboksylaasientsyymin avulla. Agmatiinin metaboliaan osallistuu kaksi entsyymiä: agmatinaasi hajottaa sen putreskiiniksi ja ureaksi ja diamiinioksidaasi, joka hapettaa agmatiinin guanidinobutyraldehydiksi ja lopulta guanidinovoihapoksi. Agmatiinilla on typpioksidin tavoin verisuonia laajentama vaikutus. Yhdiste voi myös osallistua elimistössä typpioksidin tuotannon säätelyyn sillä se on typpioksidisyntaasin inhibiittori. Agmatiini voi olla myös välittäjäaine hermostossa ja se sitoutuu α2-adrenergisiin reseptoreihin ja imidatsoliinireseptoreihin. Agmatiini nostaa solujen kalsiumionikonsentraatiota aktivoimalla ryanodiinireseptoreja.

## Lähteet

## Aiheesta muualla
*Human Metabolome Database (HMDB): Agmatine 
*Food Component Database (FooDB): Agmatine 
*DrugBank: Agmatine 
*Kyoto Encyclopedia of Genes and Genomes (KEGG): Agmatine 
*ChemBlink: (4-Aminobutyl)guanidine 
*Dr. Duke's Phytochemical and Ethnobotanical Databases: Agmatine 
*Pherobase: Floral Compound - agmatine
Marja Sannikka

**Marja Sannikka** (s. 1977 Vihti) on suomalainen toimittaja, joka oli 13 vuotta Yleisradion televisio­toimittajana, muun muassa A-studiossa ja toimii nykyisin viestintätoimisto Milttonin johtavana asiantuntijana. 

## Ura

Sannikka toimi vuoden 2018 syksystä marras­kuun 2019 loppuun *[[Sannikka & Ukkola]]* -keskustelu­ohjelman toisena juontajana. Hän on työskennellyt *[[Ylen aamu|Aamu-TV:n]]* juontajana. Ennen siirtymistään *Aamu-TV:n* juontajaksi Sannikka työskenteli freelancer-toimittajana Nelosen uutisissa ja MTV3-kanavalla. Sitä ennen hän toimi Kansan­terveys­laitoksen *Kansan­terveys*-lehden toimitus­sihteerinä. Hän on opiskellut media-alaa Sussexin yliopistossa Englannissa. Hän toimi tammikuusta 2020 vuoden 2021 loppuun *Marja Sannikka* -ajan­kohtais­ohjelman juontajana.

Sannikka siirtyi alkuvuodesta 2025 viestintätoimisto Milttonille johtavaksi asiantuntijaksi.

## Yksityiselämä
Sannikalla diagnosoitiin Lynchin syndrooma 23-vuotiaana. Hänellä on kaksi poikaa.

## Lähteet

## Aiheesta muualla

* 
*
M/S Athena

**M/S Athena** voi tarkoittaa seuraavia laivoja:
* *[[M/S Pearl Seaways]]*, 1989 rakennettu laiva. Nimeltään *Athena* vuoteen 1993 asti.
* *[[M/S Azores]]*, 1948 rakennettu laiva. Alkujaan *M/S Stockholm*, nimeltään *Athena* vuosina 2005-2013.
Keuhkottomat salamanterit

**Keuhkottomat salamanterit**, tai yhteenkirjoitettuna **keuhkottomatsalamanterit**, (Plethodontidae) on salamanterieläinten lahkoon kuuluva heimo. Siihen kuuluu yli puolet salamanterieläinten lajeista. Heimoon kuuluva suku on *Plethodon*, johon kuuluvia lajeja ovat punaposkisalamanteri (*P. jordani*) ja *[[Plethodon glutinosus]]*. Heimoon kuuluu myös suku *Pseudotriton*, johon kuuluva laji on punavesilisko.

## Lähteet
Andris Bērziņš

**Andris Bērziņš** voi tarkoittaa jompaakumpaa seuraavista henkilöistä:

*Andris Bērziņš (s. 1951), Latvian pääministeri 2000–2002
*Andris Bērziņš (s. 1944), Latvian presidentti 2011–2015
Jennifer Aspen

**Jennifer Aspen** (s. 9. lokakuuta 1973 Richmond, Virginia) on yhdysvaltalainen näyttelijä. Hän on esiintynyt lukuisien eri televisiosarjojen yksittäisissä jaksoissa tai joskus useammassakin jaksossa, kuten sarjassa *[[Viiden juttu]]*. Aspen on esiintynyt esimerkiksi sarjoissa *[[Pulmuset (televisiosarja)|Pulmuset]]*, *[[Miehen puolikkaat]]*, *[[Beverly Hills 90210]]*, *[[Franklin & Bash]]*, *[[Harryn laki]]*, *[[Rakkauden anatomia]]*, *[[Isän suusta]]*, *[[Glee]]*, *[[Criminal Minds – FBI-tutkijat]]*, *[[Ratkaisija]]*, *[[Greyn anatomia]]*, *[[Lain luola]]*, *[[Friikkilinkit]]*, *[[Agentit]]*, *[[Frendit]]*, *[[Kellarin kunkku]]*, *[[Will & Grace]]*, *[[Lisa ja pojat]]*, *[[Kameleontti (televisiosarja)|Kameleontti]]*, *[[NYPD Blue]]* ja *[[Chicagon lääkärit]]*.

## Yksityiselämä
Aspen on naimisissa näyttelijä David O'Donnellin kanssa. Vuonna 2010 Aspen loukkaantui autokolarissa.

## Elokuvia

## Lähteet
* http://www.tvguide.com/celebrities/jennifer-aspen/bio/156570

### Viitteet

## Aiheesta muualla
* 
* Jennifer Aspenin kotisivut
Onni Kustannus

**Onni Kustannus** on oululainen ristikkolehtien ja -kirjojen kustantaja, jonka valikoimaan kuuluu 20 erilaista lehtipisteissä myytävää ristikkojulkaisua. Onni Kustannuksen tunnetuimmat tuotteet ovat Onnen Helpot Ristikot, Timantti Ristikot, Ristikko Aarre, Ristikko Pommi sekä 100 Ristikkoa, joka on tällä hetkellä Suomen lehtipisteissä kansihinnoilla mitattuna kaikkein myydyin ristikkolehti.

## Ristikkolehdet
* Onnen Helpot Ristikot
* Onnen Helpot Extra
*Onnen Kausiristikot
* Ristikko Pommi
* Timantti Ristikot
* Ristikko Aarre
* Ristikko Jumbo
* Pommin Helpot Ristikot
*Pommin Helppo Ristikkopaketti
*100 Ristikkoa
*Ristikko Pöllö

## Krypto- ja sudokulehdet
* Onnen Kryptot
*Onnen Kausikryptot
* Krypto Pommi
*Krypto Aarteet
*Pommin Suuri Kryptopaketti
* Onnen Sudokut Extra

## Kirjat
* Ristikko Vuosikirja
* Krypto Vuosikirja
* Sudoku Vuosikirja

## Aiheesta muualla
* www.onnikustannus.fi
Leigh Jakes

**Leigh Jakes** (s. 24. maaliskuuta 1988) on yhdysvaltalainen jalkapalloilija. Hän pelaa kaudella 2014 porilaisessa NiceFutiksessa.

Jakes on aikaisemmin pelannut Yhdysvaltojen yliopistosarjojen lisäksi WPSL-liigan Chicago Red Starsin joukkueessa, Ruotsin Superettanin Falköpings KIK:ssa sekä kaudella 2013 Naisten Liigan Kokkola F10:ssä. 

Leigh jakesin isä Van Jakes pelasi vuosina 1983–1989 amerikkalaista jalkapalloa NFL-liigassa.

## Lähteet
Kalle Rentto

**Kalle Toivo Edvard Rentto** (s. 7. helmikuuta 1972 Tampere) on suomalainen pääsarjauransa lopettanut koripalloilija.

## Ura
Rentto syntyi Tampereella, mutta aloitti koripallon Hyvinkään Tahkossa. Hän aloitti pääsarjauransa kaudella 1993–1994 Kouvojen paidassa ja edustikin koko pääsarjauransa ajan seuraa. Tulokaskausi oli tilastollisesti hänen parhaansa pääsarjassa, sillä hän teki 6,8 pistettä ottelua kohden. Kouvoissa Rentto voitti SM-kultaa vuosina 1994–1995 sekä 1998–1999. Lisäksi Rentto saavutti SM-hopeaa kahdesti uransa aikana. Kauden 1998–1999 päätteeksi hän lopetti pääsarjauransa.

## Lähteet

## Aiheesta muualla
*Korisliigan pelaajaprofiili
Viherpäämedestäjä

**Viherpäämedestäjä** (*Cyanomitra verticalis*) on medestäjien heimoon kuuluva varpuslintu.

## Levinneisyys
Viherpäämedestäjää tavataan Afrikassa Senegalista Keniaan, Sambiaan ja Angolaan ulottuvalla alueella. Lajia on kuvattu yleiseksi ja sen kannankehitys on vakaa. Se on luokiteltu elinvoimaiseksi.

## Lähteet
Teräspäämedestäjä

**Teräspäämedestäjä** (*Cyanomitra bannermani*) on medestäjien heimoon kuuluva varpuslintu.

## Levinneisyys
Teräspäämedestäjää tavataan Angolassa, Kongon demokraattisessa tasavallassa ja Sambiassa. Lajin kannankehitys on vakaa, ja se on luokiteltu elinvoimaiseksi.

## Lähteet
Kameruninmedestäjä

**Kameruninmedestäjä** (*Cyanomitra oritis*) on medestäjien heimoon kuuluva varpuslintu.

## Levinneisyys
Kameruninmedestäjää tavataan Kamerunissa, Nigeriassa ja Päiväntasaajan Guineassa. Lajia on kuvattu yleiseksi, mutta sen kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi.

## Lähteet
Sinipäämedestäjä

**Sinipäämedestäjä** (*Cyanomitra alinae*) on medestäjien heimoon kuuluva varpuslintu. 

## Levinneisyys
Sinipäämedestäjää tavataan Burundissa, Kongon demokraattisessa tasavallassa, Ruandassa ja Ugandassa. Lajia on kuvattu melko yleisestä runsaslukuiseksi, ja se on luokiteltu elinvoimaiseksi.

## Lähteet
Ian Nelson

**Ian Nelson** (5. syyskuuta 1982 Madison, Wisconsin) on yhdysvaltalainen näyttelijä. 

Nelson tunnetaan esimerkiksi elokuvasta The Bratz Movie. Tässä vuonna 2007 tehdyssä elokuvassa hän näytteli Dylan nimistä poikaa.

## Elokuvat
* *Night and Day* (2010) (TV) - Eric Graham
* *Castle (TV series)* (2010) - Troy Kenworth
* *Private Practice* (2008) - Kirk Jensen
* *True Confessions of a Hollywood Starlet* (2008) - Eli Walsh
* *Legacy* (2008) - James
* *Dakota Skye* (2008) - Jonah
* *Bratz: The Movie* (2007) - Dylan Borrovitch
* *Keith* (2007) - Brian
* *What Goes On* (2007) - Brady Carter[1] (main role)
* *Heavens Fall* (2006) - Lester Carter
* *7th Heaven* (2004) - Monty
* *Cold Case* (2004) - Gary Cardiff
* *Natural Selection* (2003) - Angelo
* *Home of the Brave* (2002) - Randy
* *The Ketchup Conspiracy* (2001) - Street Passerby #3/Rollerblade Kid\
* *Ghost Whisperer* - Bruce Waters.
Namer

**Namer** (, leopardi) on israelilainen miehistönkuljetusvaunu, joka suunniteltiin Merkava-taistelupanssarivaunun pohjalta. Namerin käyttöönotto Israelissa alkoi vuonna 2008.

## Suunnittelu

Namerin suunnittelussa otettiin huomioon korjaamisen helpottaminen, jonka takia ajoneuvossa on modulaarinen panssarointi. Ajoneuvossa on myös V-muotoinen alusta ja NBC-suojaus. Ajoneuvosta on myös sotilasambulanssiversio.

## Aseistus
Namer aseistetaan Samson RCWS -asejärjestelmällä, jossa on joko M2 Browning -konekivääri tai Mk 19 -kranaattikonekivääri. Toissijaisena aseistuksena voi olla FN MAG -konekivääri, 60 mm kranaatinheitin tai 12 savukranaattia.

## Moottori
Namerissa on Teledyne Continentalin 1&nbsp;200 hevosvoiman (895 kW) 12-sylinterinen, ilmajäähdytteinen dieselmoottori. Voimakkaan moottorin ansiosta 60 000 kg painava ajoneuvo pystyy liikkumaan vaikeassakin maastossa.

## Tekniset tiedot
*Alkuperämaa: Israel
*Suunnittelija: Israel Military Industries
*Valmistaja: IDF Ordnance
*Yksikköhinta: 3 miljoonaa USD
*Paino: 60 000 kg
*Miehistö: 3 (komentaja, ohjaaja, asejärjestelmän käyttäjä) ja jopa 12 sotilasta
*Toimintakantama: 500 km
*Nopeus: 60 km/h

## Käyttäjävaltiot
*
*
*
Serbian moottoritieverkko

## Suunniteltu moottoritieverkko

**Moottoritiet (Autoput)**

**Moottoriliikennetiet (Brzi put)**

## Lähteet
http://maps.google.fi/

https://www.motorways-exits.com/
Tapporaha

**Tapporaha** oli julkisista varoista maksettava palkkio suurpedon tai vahinkoeläimeksi määritellyn eläimen tappamisesta. Palkkiosta luovuttiin Suomessa vuonna 1975. Silloisen metsästyslain mukaan suden ja ahman tappamisesta sai 500, ketusta 20 ja hylkeestä 40 markkaa. Muista petoeläimistä ja riistalle vahingollisiksi määritellyistä petoeläimistä valtioneuvosto saattoi maksaa valtion tulo- ja menoarviossa osoitetun määrärahan puitteissa. Valtioneuvostolla oli joissakin tapauksissa mahdollisuus korottaa tapporaha kaksinkertaiseksi. Ketun tapporaha nostettiin 1950-luvun puolivälissä 1&nbsp;000 markasta 2&nbsp;000 markkaan, jolloin eläin oli lähellä kadota Suomesta kokonaan.

Tapporahaa oli maksettu jo 1800-luvulla. Pitäjänkokous Helsingin pitäjässä oli päättänyt vuonna 1820 maksaa tapporahaa petojen kaatajille, koska jahtivoudin johtamien yleisten jahtien järjestäminen oli osoittautunut epäonnistuneeksi keinoksi petoeläinten tuhoamisessa. Varsinkin sudet olivat aiheuttaneet vahinkoa paikallisille karjanomistajille. Kaadetusta karhusta oli pitäjänkokouksen päätöksen mukaan maksettava 40 ruplaa sekä kaadetusta sudesta tai ilveksestä 20 ruplaa. Tapporaha oli saatettu maksaa myös viljana, jolloin sudesta oli saanut yhden ruistynnyrin.

Tapporahan maksaminen karhusta lopetettiin vuonna 1953 ja ilveksestä vuonna 1962.

Ahman, ketun ja suden tapporahan maksoi sen paikkakunnan poliisimestari tai nimismies, jossa eläin oli tapettu. Hylkeen tapporahan maksoi sen paikkakunnan poliisipäällikkö, jossa palkkion hakija asui.

Ahmasta ja sudesta palkkio maksettiin sille, joka esitti eläimen kokonaisen nahan poliisilaitoksella. Ketusta oli esitettävä koko eläin tai nahka, jonka oikea etujalka oli nylkemätön kynsistä ranneniveleen saakka. Hylkeestä oli esitettävä alaleuka molempine luineen.   

Vuonna 2016 nousi uutisiin, että susista maksetaan tapporahaa Venäjän Karjalassa metsästäjille. Venäjän valtio maksaa noin 50 euroa ja suomalaiset saman verran hännältä edellyttäen, että susi tulee Suomen puolelta Pohjois-Karjalasta.

## Lähteet
Michael D. Roberts

**Michael D. Roberts** (s. 25. joulukuuta 1947) on yhdysvaltalainen näyttelijä.

Robertsilla on laaja ura televisio- ja elokuva-alalla, ja hän on ollut mukana ainakin noin 60 eri televisio- tai elokuvatuotannossa. Hän esitti Roosteria tv-sarjassa *[[Baretta]]*. Hän on esiintynyt yksittäisissä jaksoissa monissa muissa tv-sarjoissa, kuten esimerkiksi *[[Beverly Hills 90210]]*, *[[Frendit]]*, *[[Ihmemies MacGyver]]*, *[[Ritari Ässä (vuoden 1982 televisiosarja)|Ritari Ässä]]*, *[[Harryn lakitupa]]*, *[[Kuuma piiri]]*, *[[Aikahyppy]]*, *[[Poliisipäällikkö Mannion]]*, *[[Eron lait]]*, *[[Enkelten kaupunki (televisiosarja)|Enkelten kaupunki]]* ja *[[Seinfeld]]*.

## Elokuvia
* Metsästäjä 1980
* Psykopaatin jäljillä 1986
* Sademies 1988
* Tuli kintereillä 1988
* Keskiyön uhrit 1991, tv-elokuva
* Suorana kuolemansellistä 1992, tv-elokuva
* Palkkamurhaajan paluu 1999
* Panttivanki 2005
* American dreamz 2006

## Yksityiselämä
Roberts on naimisissa Pamela Freyn kanssa.

## Lähteet
* Best Michael D. Roberts Movies List  Ranker.com.

## Aiheesta muualla
*
New

**New** on Paul McCartneyn vuonna 2013 julkaisema studioalbumi. Se on kuuteen vuoteen, sitten vuoden 2007 *[[Memory Almost Full]]in*, McCartneyn ensimmäinen albumi, joka sisältää uutta musiikkia. *New* on McCartneyn aiempia albumeita äänimaailmaltaan elektronisempi, ja vaikka se edustaa perinteistä rock-musiikkia, monien kappaleiden taustalla on elektronisia vivahteita. Kriitikot kehuivat albumia vuolaasti, ja se myös menestyi kaupallisesti hyvin: se oli sekä Yhdysvaltojen että Britannian albumilistan kolmas. Myyntimääriltään *New* oli McCartneyn menestynein albumi sitten vuoden 1989 *[[Flowers in the Dirt]]in*. Albumin kaikki kappaleet ovat McCartneyn itse tekemiä, mutta muutamat niistä on kirjoitettu yhdessä albumin tuottajien kanssa. 

Albumilta julkaistiin kaksi singleä, nimikappale "New" ja "Queenie Eye". *New* nousi Suomen virallisen listan sijalle 27.

## Kappaleet
# 
# 
# 
# 
# 
# 
# 
# 
# 
# 
# 
# 

### Deluxe & keräilijä painosten bonuskappaleet
# 
# 

### Japanin bonuskappale
# 

### Keräilijä painoksen bonuslevy
# 
# 
# 
# 
# 
# 
# 

## Arvostelut
* Allmusic: 
* Entertainment Weekly: A–
* Metacritic: 77/100
* Nuorgam: 66/10
* Pitchfork Media: 7.8/10
* Rolling Stone: 
* Soundi: 

## Lähteet
Fenestra

**Fenestra Oy** oli suomalainen ikkuna- ja ovivalmistaja, joka perustettiin 1992 ja haettiin konkurssiin tammikuussa 2014. Fenestra-merkin käyttöä jatkoi Viron-tytäryhtiö, joka kertoi maaliskuussa 2019 laajentavansa tuotantoaan Viron Harjumaasta Suomen Loimaalle ostettuaan sieltä Domus-yhtiöiden entisen tehtaan.

Fenestra syntyi vuonna 1992, kun Paloheimon ikkunateollisuus ja Rakennusliike Puolimatkan Parma-ikkunat yhdistettiin. Fenestra siirtyi 1997 kokonaan Paloheimolle, joka kuitenkin luopui kaikesta teollisuudestaan 2000-luvulla. Fenestra kuului 1990-luvulla Pohjoismaiden suurimpiin ikkunoiden ja parvekeovien valmistajiin. Fenestra valmisti noin 250&nbsp;000 ikkunayksikköä ja noin 330&nbsp;000 ovea vuosittain. 

Vuonna 2012 Fenestra Groupin liikevaihto oli 92 miljoonaa euroa. Vuonna 2013 Fenestralla oli Suomessa 335 ja Virossa 77 työntekijää. Vuonna 2012 Fenestra lakkautti Forssan-tehtaansa, mikä merkitsi 106 työntekijän irtisanomista. Vuonna 2013 yritys myi sisäoviliiketoimintansa ja sen mukana Alavudella ja Posiolla toimineet tehtaansa Taaleritehtaan omistamalle Mattiovelle. Fenestran Viitasaaren-tehtaan osti konkurssipesältä Kaskipuu Oy. Fenestran muut tehtaat toimivat Kuopiossa ja Tallinnassa.

Fenestra Groupin omistajina toimivat yhtiön päärahoittajat Nordea ja Pohjola Pankki sekä Martti Paloheimo.

## ”Uusi” Fenestra
Konkurssin yhteydessä Viron Fenestran osti sen toimiva johto ja jatkoi ikkunatuotantoa Fenestra-tuotemerkillä tehtaassaan Harjumaassa. Vuonna 2019 enemmistön (60 %) tästä yrityksestä omisti baltialainen sijoitusrahasto Livonia Partners. Maaliskuussa 2019 yritys kertoi ostavansa Domus-yhtiöiden konkurssipesältä Loimaan-tehtaan ja laajentavansa ikkunatuotantoa Virosta sinne.

## Lähteet
Orivirta

**Orivirta** on salmi Savonrannalla Saimaan vesistössä. Se yhdistää Paasiveden Pyyveden ja Enonveden kautta Haukiveteen. Seututie 474 ylittää Orivirran Orivirran sillalla.

## Lähteet
Mä tahdon tietää mitä rakkaus on

”**Mä tahdon tietää mitä rakkaus on**” on suomalaisartisti Stina Girsin kappale hänen *[[Labyrintti (albumi)|Labyrintti]]*-albumilta. Sony Music Entertainment julkaisi kappaleen albumin ensimmäisenä singlenä 24. tammikuuta 2014. Kappaleen ovat säveltäneet Samu Vatanen ja Pekko Haimi, sekä sanoittanut Annika Tello.

Artisti itse on kertonut kappaleen liittyvän hänen taannoiseen elämäntilanteeseen sekä kertovan taistelusta, jonka kävi läpi itsensä kanssa uuden elämän aloittamiseksi. Kappaleelle on tehty myös Ville Juurikkalan ohjaama musiikkivideo, joka julkaistiin videopalvelu YouTubessa singlen julkaisupäivänä.

## Kappaleet
#

## Listasijoitukset

## Lähteet
Saturday Night Wrist

**Saturday Night Wrist** on alternative metal -yhtye Deftonesin viides studioalbumi, joka julkaistiin vuonna 2006. Albumin teko oli erittäin stressaava yhtyeelle, kestäen yli 2 vuotta ja rasittaen yhtyeen sisäisiä suhteita. Albumin tekoon vaikutti myös solisti Chino Morenon ongelmat avioliitossa ja huumeiden kanssa, sekä yhtyeen jäsenten erilaiset sivuprojektit, kuten Morenon Team Sleep, jonka debyyttialbumia hän työsti nauhoitusten välissä, johtaen taukoon muun yhtyeen osalta.

Albumi ei menestynyt kaupallisesti yhtä hyvin kuin yhtyeen kaksi aikaisempaa albumia, mutta sai tästä huolimatta pääosin hyviä arvioita kriitikoilta. Albumi on viimeinen yhtyeen basisti Chi Chengin kanssa julkaistu albumi, ennen kohtalokasta auto-onnettomuutta vuonna 2008. Onnettomuus jätti Chengin koomaan, johtaen lopulta kuolemaan huhtikuussa 2013. Chengin paikkaajaksi otettiin yhtyeen vanha tuttu Sergio Vega.

Albumi nousi Suomen virallisen listan sijalle 33.

## Kappaleet
Kappaleet Deftonesin säveltämiä ellei toisin huomauteta. "Pink Cellphone" -kappaleen sensuroidun version kesto on 3:54.

;Bonuskappaleet
* "Drive" (Ric Ocasek)&nbsp;– 4:50 (iTunes bonus track) (The Cars cover, performed with Shaun Lopez)

## Kokoonpano
* Abe Cunningham – rummut
* Chi Cheng – basso, taustalaulu
* Stephen Carpenter – kitara, rummut kappaleessa "U,U,D,D,L,R,L,R,A,B,Select,Start"
* Chino Moreno – laulu, kitara
* Frank Delgado – koskettimet, samplaus

### Vierailevat muusikot
* Annie Hardy – puhe kappaleessa "Pink Cellphone"
* Serj Tankian – laulu kappaleessa "Mein"

## Arvostelut
* Metacritic: 72/100
* Allmusic: 
* The A.V. Club: B+
* Alternative Press: 
* Blabbermouth: 8/10
* Desibeli.net: 
* Entertainment Weekly: B
* Imperiumi: 7½/10
* Rolling Stone: 
* Soundi: 

## Lähteet

## Aiheesta muualla
* Saturday Night Wrist discogs.com -sivustolla
Geberit Production

**Geberit Production Oy** on sveitsiläiseen Geberit-konserniin kuuluva suomalainen saniteettikalusteiden valmistaja. Se valmistaa wc-istuimia, pesualtaita ja muita keraamisia kylpyhuonekalusteita. Yrityksen liikevaihto vuonna 2017 oli 36 miljoonaa euroa, ja se työllisti tehtaallaan Tammisaaressa Raaseporissa keskimäärin 161 henkilöä.

Geberit Production Oy valmistaa keramiikkaa pääasiassa IDO-tavaramerkillä, jolla on pitkät perinteet. Alkuna on Arabian tehdas ja sen Helsingin keramiikkatehdas, joka perustettiin 1873. Seuraavana vuonna 1874 tehtaalla aloitettiin saniteettikeramiikan valmistus. Arabia lanseerasi 1932 Elo-wc-istuimen, jossa oli ensimmäisenä maailmassa vesisäiliö kiinni istuimessa. Tehdas oli pitkään ainoa pohjoismainen saniteettikeramiikan valmistaja. 

Tuotannon kasvaessa tilat Arabianrannassa kävivät ahtaiksi ja uusi tuotantolaitos rakennettiin vuonna 1969 Tammisaareen. Uudeksi suoraksi omistajaksi tuli Wärtsilä ja tehdas aloitti toimintansa nimellä Oy Wärtsilä Ab, Tammisaaren Posliini. Tammisaaren tehtaan johtajaksi siirtyi siihen asti myyntijohtajana Arabialla toiminut Magnus Löfman.

Sanitec syntyi vuonna 1990 Wärtsilän tytäryhtiöksi, kun suomalaista saniteettiposliiniteollisuutta järjesteltiin uudelleen. Perinteinen tuotemerkki Arabia sulautettiin IDOon, ja vuonna 1992 Sanitecin Suomen-liiketoiminta yhtiöitettiin IDO Kylpyhuone Oy:ksi. Sanitec listautui 1999 Helsingin pörssiin. 

Wärtsilä myi Sanitecin vuonna 2001 saksalaiselle pääomasijoittaja BC Partnersille, joka myi Sanitecin edelleen EQT:lle vuonna 2005. Sanitec-konsernin emoyhtiö Sanitec Abp listautui Tukholman pörssiin 2013. Vuonna 2015 IDO siirtyi osaksi sveitsiläistä Geberit-konsernia ja nimeksi tuli Geberit Production Oy.

## Lähteet

## Aiheesta muualla
* IDO
* Sanitec Oyj:n pörssihistoriaa Pörssitiedon nettisivuilla
Henrik Ehrnrooth (toimitusjohtaja)

**Henrik Georg Fredrik Ehrnrooth** (s. 12. helmikuuta 1969 Joensuu) on suomalainen ekonomi, joka työskenteli Kone Oyj:n toimitusjohtajana 1. huhtikuuta 2014 alkaen 31. joulukuuta 2023 asti. Hänestä tuli yhtiön toimitusjohtaja, kun Matti Alahuhta vetäytyi tehtävästä.

Ehrnrooth valmistui vuonna 1994 diplomiekonomiksi Svenska handelshögskolanista. Hän on toiminut eri tehtävissä muun muassa Goldman Sachsilla ja UBS:llä. Koneen talousjohtajana oli vuodesta 2009. Hän on ERTI:n (Euroopan teollisuusjohtajien pyöreä pöytä) jäsen.

Ehrnrooth valittiin 2011 Vuoden Talousjohtajaksi.

Henrik Ehrnrooth on vuorineuvos Georg Ehrnroothin poika. 

## Katso myös
* Ehrnrooth-suku

## Lähteet
Seremban

**Seremban** on kaupunki Länsi-Malesian länsiosassa. Se on Negeri Sembilanin osavaltion pääkaupunki. 
Kaupungissa asuu noin 555 000 asukasta.

Se sijaitsee noin 40 km sisämaahan Port Dicksonista Malakansalmessa. Kaupunki sai alkunsa tinakaivoskylästä 1840-luvulla. Kumintuotanto on nykyään Serembanin pääelinkeino; tinaa louhitaan edelleen, ja riisiä viljellään idässä sijaitsevissa Main Range -vuoriston laaksoissa. Singaporen ja Kuala Lumpurin välinen tie- ja rautatieverkosto kulkee kaupungin läpi aina Port Dicksoniin asti. Vuoriston läpi kulkeva tie johtaa Kuala Pilahiin ja Itä-Malayaan.

## Lähteet
Amorinkaari

**Amorinkaari**  on ihmisten kasvoissa oleva piirre, jossa ylähuulen kaksoiskaaren sanotaan muistuttavan roomalaisen jumalan Amorin jousta.
Kaikilla ei kuitenkaan ole yhtä selvää amorinkaarta kuin toisilla. Kasvoissa on kaksi amorinkaarta.
Change (In the House of Flies)

**Change (In the House of Flies)** on alternative metal -yhtye Deftonesin kappale vuodelta 2000. Kappale on yhtyeen albumin White Ponyn ensimmäinen singlejulkaisu. Se on yhtyeen menestynein single, nousten Billboardin Modern Rock Charts -listalla kolmanneksi, Mainstream Rock Charts -listalla yhdeksänneksi ja Britannian singlelistalla sijalle 53. Nykyään kappaletta pidetään yleisesti yhtenä yhtyeen tunnetuimmista ja parhaista.

Kappale esiintyi myös elokuvissa *[[Kadotettujen kuningatar (elokuva)|Kadotettujen kuningatar]]*, *[[Little Nicky (elokuva)|Little Nicky]]* ja *[[Dragon Ball Z: Cooler's Revenge]]n* amerikkalaisessa julkaisussa. Se on soitettu myös televisiosarjoissa, kuten *[[Alias (televisiosarja)|Alias]]* ja *[[Following (televisiosarja)|Following]]*, sekä *[[Dexter]]in* 7. tuotantokauden trailerissa.

Kappaleeseen on tehty musiikkivideo, jonka ohjaajana toimi Liz Friedlander.

## Singlen kappalelista

## Lähteet
Dentsu

**Dentsū** (, ) on Japanin suurin mainos- ja viestintätoimistojen ryhmä, jonka liikevaihto on yli 2&nbsp;000 miljardia jeniä. Dentsu on suurin mainosalan yritys Japanin ohella myös Intiassa ja monissa muissa Aasian–Tyynenmeren alueen maissa, mutta silti sen liikevaihdosta tulee Japanin ulkopuolelta vain runsaat 16 prosenttia (2011). Dentsu on yksi maailman kuudesta suuresta markkinointiviestintäalan jättiyrityksestä, joista muut ovat Omnicom Group, WPP, Interpublic, Publicis ja Havas.

Dentsu perustettiin vuonna 1901 nimellä **Nihon Kōkoku** (engl. Japan Telegraphic Company) huolehtimaan sähkeliikenteestä. Vuonna 1907 ostettiin mainostoimistoyritys, minkä jälkeen yrityksellä oli toimialoinaan mainonta, uutistoiminta ja teleliikenne. Mainontaan yritys alkoi erikoistua 1936, kun muut toimialat myytiin. Vuonna 1943 yritys osti 16 muuta mainosalan yritystä  ja laajeni Tokiosta Osakaan, Nagoyaan ja Kyūshūun.

Vuonna 1951 Japanissa aloitettiin kaupallinen radiotominta, ja yritykseen perustettiin radiomainontaosasto.
Vuonna 1955 yrityksen nimi lyhennettiin muotoon Dentsu, joka listautui Tokion pörssiin 2001.

Heinäkuussa 2012 Dentsu hankki omistukseensa brittiläisen Aegis Group&nbsp;plc:n lähes neljällä miljardilla eurolla. Suomessa Aegis toimii tytäryhtiönsä Dentsu Aegis Media Finland kautta.

## Lähteet

## Kirjallisuutta
*
Jeffrey Kaplan

**Jeffrey Kaplan** (23. maaliskuuta 1954 Denver, Colorado – 12. maaliskuuta 2025 Charlotte, Pohjois-Carolina) oli yhdysvaltalainen tutkija, joka perehtyi erityisesti uskonnolliseen väkivaltaan ja äärioikeistolaisuuteen. Hän toimi professorina Wisconsin–Oshkoshin yliopistossa. Kaplan käsitteli kirjoituksissaan myös Suomea, esimerkiksi Kyösti Pekosen kirja *The New Radical Right in Finland* sisältää hänen kirjoittamansa artikkelin.

## Lähteet
Kätyrit

**Kätyrit** () on vuonna 2015 ensi-iltansa saanut 3D-tietokoneanimaatioelokuva. Se on esiosa elokuville *[[Itse ilkimys]]* ja *[[Itse ilkimys 2]]*. Elokuva sijoittuu 1960-luvulle aikaan ennen kuin Kätyrit tapaavat Grun. 

Elokuva sai ensi-iltansa Suomessa 3. heinäkuuta 2015.

## Juoni
Kätyrit ovat keltaisia apureita, jotka ovat eläneet jo maailman alkuajoilta lähtien, kehittyen keltaisista yksisoluisista organismeista olennoiksi, joilla on vain yksi tehtävä: palvella historian kunnianhimoisimpia pahiksia. Sen jälkeen kun heidän toistaitoisuutensa tuhoaa heidän isäntänsä, mukaan lukien T-Rexin, luolamiehen, Faaraon, Draculan ja Napoleonin, he päättävät eristää itsensä maailmalta ja aloittaa uuden elämän Antarktiksella. Isännän puute ajaa kuitenkin heidät ennen pitkää masennukseen. Kätyreistä Kevin, Stuart ja Bob lähtevät etsimään uutta isäntää. He saapuvat pahismessuille, jossa he kilpailevat päästäkseen Scarlet Overkillin apulaisiksi. Scarlet on tyylikäs ja kunnianhimoinen pahis, joka tahtoo hallita maailmaa ja olla ensimmäinen naispuolinen superroisto.

## Näyttelijät

### Suomenkieliset ääninäyttelijät

## Lähteet

## Aiheesta muualla
*
Isernia

**Isernia** on kaupunki Molisen alueella Italiassa, ja se on Isernian maakunnan pääkaupunki.  Kaupungin tärkein nähtävyys on kirkko *Cattedrale di San Pietro*. Kirkon paikalla on ollut temppeli jo ennen ajanlaskun alkua. Temppelin jäänteet löydettiin arkeologisissa kaivauksissa. Kirkko on tuhoutunut monissa maanjäristyksissä vuosisatojen aikana. Myös toisen maailmansodan aikaiset pommitukset vaurioittivat kirkkoa. 

## Lähteet
Digital Bath

**Digital Bath** on alternative metal -yhtye Deftonesin kappale, joka julkaistiin promosinglenä White Ponylta vuonna 2001. Kappale nousi Billboardin Modern Rock Tracks -listalla sijalle 16. Albumin aikaisempien singlejen tyyliin kappale on yksi yhtyeen tunnetuimmista.

Kappale erottuu yhtyeen aiemmasta materiaalista, sisältäen paljon erilaisia efektejä kuten veden kuplimista. Tämän lisäksi kappale sisältää yhden yhtyeen tunnetuimmista rumpukompeista. Vaikka kappaletta pidetään usein kauniina, solisti Chino Moreno on kertonut kappaleen kertovan fantasiasta, jossa hän houkutteli naisen ammeeseen ja tappoi hänet sähköllä surmaten.

## Lähteet
Fifty Shades of Grey (elokuva)

**Fifty Shades of Grey** on vuonna 2015 ensi-iltansa saanut Sam Taylor-Johnsonin ohjaama eroottinen draamaelokuva, joka perustuu E. L. Jamesin samannimiseen romaaniin vuodelta 2011. Elokuva kertoo nuoresta opiskelijanaisesta Anastasia Steelestä, joka tapaa rikkaan liikemiehen Christian Greyn ja heille kehittyy sadistisiakin piirteitä saava seksisuhde. Pääosissa ovat Dakota Johnson ja Jamie Dornan.

Elokuva sai ensi-iltansa Berliinin elokuvajuhlilla 11. helmikuuta 2015. Yhdysvalloissa ja Suomessa ensi-ilta oli 13. helmikuuta 2015.

## Näyttelijät

## Vastaanotto
Suomessa elokuvaan myytiin ennakkoon yli 30 000 lippua. Ruotsissa elokuvaan myytiin ennakkoon ennätykselliset 125 000 lippua. Elokuva oli avausviikonloppunaan Suomen toiseksi katsotuin elokuva lähes 53 000 katsojalla.

Elokuva tuotti maailmanlaajuisesti avausviikonloppunaan yli 239 miljoonaa dollaria rikkoen useita ennätyksiä ja ollen muun muassa kaikkien aikojen paras naisohjaajan avaustulos.

### Kritiikkiä
Elokuva ja sen sadomasokismi aiheutti jo ennen elokuvan julkaisua laajaa kritiikkiä ja jopa boikotointia. Elokuvan esittäminen on kielletty Malesiassa. Päätöksen tehneen lautakunnan johtajan Abdul Halim Abdul Hamidin mukaan elokuva on "enemmän pornoa kuin elokuva".

Pohjois-Amerikassa on käynnistetty kampanja, jossa elokuvankatsojia kehotetaan boikotoimaan elokuvaa. Toivomuksena on, että elokuvan sijaan ihmiset lahjoittaisivat pääsylippurahat perheväkivaltaa vastaan taisteleville organisaatioille.

## Palkintoja
Elokuva voitti useita huonoimmille elokuville jaettavia  Razzie- eli Golden Raspberry -palkintoja: huonoin elokuva, huonoin miespääosa, huonoin naispääosa, huonoin valkokangaspari (Dornan ja Johnson), ja huonoin käsikirjoitus. 

## Lähteet

## Aiheesta muualla
* Virallinen sivusto  
*
Space Police – Defenders of the Crown

**Space Police – Defenders of the Crown** on saksalaisen heavy metal -yhtye Edguyn kymmenes studioalbumi. Se julkaistiin 18. huhtikuuta 2014.

Albumi debytoi Suomen virallisen listan sijalla 12.

## Kappaleet
#
#
#
#
#
#
#
#
#
#

### Limited Edition
#
#
#
#
#
#
#

## Arvostelut
* All About The Rock: 
* Angry Metal Guy: 
* Blabbermouth: 
* Imperiumi.net: 
* Kaaoszine: 
* Metal Injection: *positiivinen*

## Lähteet

## Aiheesta muualla
* 
*
Sotakuvaaja (kirja)

**Sotakuvaaja** (*Slightly Out of Focus*) on valokuvaaja Robert Capan kirjoittama, vuonna 1947 ilmestynyt muistelmateos.

Capa sopi kesäkuussa 1946 sotamuistelmien kirjoittamisesta Henry Holt and Companyn kanssa. Käsikirjoitus sovittiin alkujaan luovutettavaksi jo 15. elokuuta, mutta aikaraja osoittautui täysin epärealistiseksi. Kirja julkaistiin lopulta keväällä 1947. Se käsittelee Capan työrupeamaa toisen maailmansodan tapahtumissa 1942–1945.

Vaikka teos onkin muistelma, Capa ei kertonut kirjassa puhdasta totuutta. Hän ei alkujaan tarkoittanut kirjaansa historialliseksi dokumentiksi vaan viihdyttävän elokuvakäsikirjoituksen pohjaksi. Alkuperäispainoksen suojapäällyksen etukannen liepeeseen oli painettu Capan tunnustus, jossa hän kertoi ottaneensa vapauksia tarinan suhteen. *Sotakuvaajan* vastaanotto oli vuonna 1947 pääosin positiivinen.

## Lähteet
*Whelan, Richard: ”Johdanto”. Teoksessa 

### Viitteet
Interpublic

**The Interpublic Group of Companies, Inc.** (IPG) on yksi maailman suurimmista markkinointiviestintäalan yritysryhmistä, jonka liikevaihto vuonna 2012 oli noin 7 miljardia Yhdysvaltain dollaria. Yhtiöryhmän  yritysten yhteinen henkilöstömäärä oli noin 43&nbsp;300.

Interpublicin toiminta jakautuu kolmeen maailmanlaajuiseen mainostoimistoketjuun: McCann Worldgroup, Lowe and Partners ja Draftfcb. Interpublicin mediatoimistot eri maissa toimivat kattonimen IPG Mediabrands alla.

Joulukuussa 2024 uutisoitiin Omnicom Groupin ja Interpublicin yhdistymisestä, joka tapahtuu aikaisintaan loppuvuodesta 2025. Uudesta yrityksestä tulee alallaan maailman suurin, ohi ykköstilaa pitkään hallinneen WPP:n.

## Interpublic Suomessa
Suomalaisista markkinointiviestinnän yrityksistä Interpublicin omistamaan IPG Mediabrands Finlandiin kuuluvat vuonna 2022 Initiative (ent. Ium Helsinki, ent. PMI), Virta UM, Kuulas, R3AL Helsinki, Marvelous ja Reprise IPG Mediabrands Finlandista tuli vuonna 2021 Suomen ”johtava” markkinointialan yritysten ryhmä kun se ohitti yhdellä pisteellä Dentsu Internationalin tutkimuslaitos Recman analyysissä (jonka kriteereitä lähde ei tarkoin kerro).

Interpublic-ryhmään kuului Suomessa mainostoimisto McCann Helsinki, johon Lowe Group Finland yhdistettiin 2006. Vuosina 1995–2010 Interpublic omisti enemmistön Hasan & Partnersista, mutta toimiston työntekijäpartnerit ostivat osuuden takaisin suomalaisomistukseen 2010. Aiemmin Interpublic omisti myös Kauppamainoksesta syntyneen FCB Espa -mainostoimiston, kunnes toimiva johto osti sen kokonaan itselleen ja toimiston nimeksi otettiin Ezpa. Sittemmin Ezpa sulautui osaksi turkulaislähtöistä OSG Groupia (ent. Ojala & Saari).

## Lähteet

## Kirjallisuutta
*
Kristiina Kivivuori

**Toini Kristiina Kivivuori**, (oik. Statkov, (18. syyskuuta 1919 Turku – 28. joulukuuta 1992 Bochum, Saksa) oli suomentaja.

Kivivuori valmistui ylioppilaaksi 1938 ja suoritti kieliopintoja Helsingin yliopistossa. Hän työskenteli WSOY:llä kustannusvirkailijana 1942–1944, 1945–1949 ja 1962–1963 sekä Weilin+Göösin kustannusvirkailijana 1963–1966. Vuonna 1944 Kivivuori työskenteli Deutsches Nachrichtenbüron kääntäjänä. Vapaana suomentajana hän toimi 1949–1963 ja vuodesta 1966. Avioiduttuaan vuonna 1967 hän muutti Saksaan.

Kivivuori suomensi englannista muiden muassa Jane Austenia, James Baldwinia, Joyce Caryä, Joseph Conradia, Daniel Defoeta, Thomas Hardyä, W. Somerset Maughamia, George Meredithiä, James Thurberia ja Mark Twainia, saksasta Heinrich Bölliä, Carl Zuckmayeria ja ruotsista Per Olov Enquistiä, Tove Janssonia, Christer Kihlmania, Pär Lagerkvistia, Halldór Laxnessia, Vilhelm Mobergia ja August Strindbergiä. Hän suomensi myös näytelmiä ja kuunnelmia.

Suomentamisen ohella Kivivuori opetti dialogin suomentamista Teatterikorkeakoulussa ja ohjasi suomentajakursseja 1966–1967.

Kivivuori sai Mikael Agricola -palkinnon vuonna 1960 ja valtion kääntäjäpalkinnon vuosina 1970, 1981 ja 1988 sekä Otavan kääntäjäpalkinnon vuonna 1970. Kivivuori sai 1989 Itävallan kulttuuriministeriön tunnustuspalkinnon suomennostyöstään Robert Musilin suurromaanista *[[Mies vailla ominaisuuksia]]*, jonka ensimmäisen osan suomennos ilmestyi 1980 ja toinen osa seitsemän vuotta myöhemmin.

## Lähteet
Heaven Is for Real

**Heaven Is for Real** on vuonna 2014 ensi-iltansa saanut Randall Wallacen ohjaama draamaelokuva. Se perustuu Todd Burpon ja Lynn Vincentin samannimiseen kirjaan vuodelta 2010, joka kertoo perheestä, jonka poika kertoo käyneensä taivaassa.

Elokuvan ensi-ilta oli Yhdysvalloissa 16. huhtikuuta 2014.

## Näyttelijät

## Lähteet

## Aiheesta muualla
*
Rio Tinto

**Rio Tinto** voi tarkoittaa:

*Rio Tinto, joki Espanjassa
*Rio Tinto, kaivosyhtiö
*Rio Tinto, kaupunki Portugalin Esposenden kunnassa
*Rio Tinto, kaupunki Portugalin Gondomarin kunnassa
Talvinen tarina (elokuva)

**Talvinen tarina** () on vuonna 2014 ensi-iltansa saanut Akiva Goldsmanin ohjaama ja käsikirjoittama draamaelokuva. Se perustuu Mark Helprinin samannimiseen romaaniin vuodelta 1983. Elokuvan pääosissa ovat Colin Farrell, Russell Crowe, Jessica Brown Findlay, Jennifer Connelly ja Will Smith.

Elokuva sai ensi-iltansa Yhdysvalloissa 14. helmikuuta 2014 ja Suomessa se on 21. helmikuuta 2014.

## Näyttelijät

## Lähteet

## Aiheesta muualla
* Virallinen sivusto 
* 
* ''Talvinen tarina'' Box Office Mojossa 
* ''Talvinen tarina'' Rotten Tomatoesissa 
* ''Talvinen tarina'' Metacriticissä
Wabash

**Wabash** [wɔːbæʃ] on Ohiojoen suurin etelään virtaava sivujoki Yhdysvaltojen itäosassa. Sen lähde on Grand Lakessa Ohion osavaltiossa. Sieltä se virtaa länteen Indianan poikki ja ohittaa Huntingtonin, Wabashin, Logansportin ja Lafayetten kaupungit ennen kuin kääntyy etelään. Se muodostaa Indianan ja Illinoisin välisen rajan 320 kilometrin matkalla ennen kuin yhtyy Ohiojokeen Indianan lounaisnurkassa. Joen koko pituus on 851&nbsp;km ja valuma-alue 85&nbsp;860&nbsp;km².

Intiaanit olivat kutsuneet jokea nimellä Wah-Bash-Shik-ki (mikä tarkoittaa puhtaan valkoista), ranskalaiset kirjoittivat sen ylös muotoon Ouabache josta se vääntyi englanniksi Wabashiksi.

Indianan osavaltion tunnuslauluksi nimettiin vuonna 1913 Paul Dresserin säveltämä ja sanoittama ”On the Banks of the Wabash, Far Away”, jossa kertoja muistelee lapsuuttaan joen varrella.

## Lähteet

## Aiheesta muualla
Phyllis Logan

**Phyllis Margaret Logan** (s. 11. tammikuuta 1956 Paisley, Skotlanti) on skotlantilainen televisio- ja elokuvanäyttelijä, joka tunnetaan muun muassa roolistaan elokuvassa *[[Salaisuuksia ja valheita]]* sekä televisiosarjasta *[[Lovejoy]]*. Hänet tunnetaan myös taloudenhoitaja rouva Hughesin roolistaan draamasarjassa *[[Downton Abbey]]*. 

Hän on naimisissa näyttelijä Kevin McNallyn kanssa.

## Lähteet

## Aiheesta muualla
*
Jussi Rintala

**Jussi Rintala** (s. 29. kesäkuuta 1980) on suomalainen aktiiviuransa lopettanut koripalloilija.

Tampereen NMKY:n kasvatti Rintala pelasi Suomen pääsarjaa Pyrbasketissa vuosina 1999–2003 yhteensä neljä kautta ja saavutti kaudella 2000–2001 SM-hopeaa ja Suomen cupin hopeaa. Kaudella 2006–2007 hän pelasi I-divisioonassa BC Nokian joukkueessa.

## Lähteet
* Jussi Rintala  baskethotel.com
* Jussi Rintala basketball profile eurobasket.com

### Viitteet
Rinka

**Rinka** on vesiputous Sloveniassa. Rinkalla on korkeutta 105 metriä, mikä tekee siitä maan toiseksi korkeimman vesiputouksen. Se on Logarskan laakson vesiputouksista suurin ja suosittu turistunähtävyys. Rinka on myös Savinjajoen alkulähde.

## Lähteet
Krka

**Krka** (, ) on joki Kaakkois-Sloveniassa. Krka on Savan sivujoki. Krka on 95 kilometriä pitkä, mikä tekee siitä Savinjan jälkeen pisimmän vain Sloveniassa virtaavista joista.

## Nimi
Ensimmäiset kirjalliset lähteet Krkasta ovat vuodelta 799, jolloin joesta puhuttiin nimellä *Corca*. Joesta on käytetty myös nimiä *Gurke* (1025) ja *Gurka fluvio* (1249). Joen sloveenilainen nimi on peräisin slaavilaisesta sanasta *Kъrka*, joka perustuu romaaniseen sanaan *Corcra* tai *Corca*. Monilla joilla oli antiikissa tämän kaltaisia nimiä, ja sanan uskotaan olevan onomatopoeettinen.

## Reitti
Krka saa alkunsa 10 kilometriä Ivančna Gorican kaupungista lounaaseen ja noin 26 kilometriä Ljubljanasta kaakkoon, josta se virtaa kaakkoon. Se ohittaa Žužemberkin, Dolenjske Toplicen, Novo meston, Otočec Castlen ja Kostanjevica na Krkin, kunnes se kohtaa Savan Brežicessä, lähellä Kroatian rajaa. Krkalla on kaksi pitkää sivujokea, Temenica ja Radulja.

## Lähteet
Eric Paterson

**Eric Evan Paterson** (11. syyskuuta 1929 Edmonton – 14. tammikuuta 2014 Sherwood Park, Strathcona County) oli kanadalainen jääkiekkomaalivahti, olympiavoittaja ja maailmanmestari.

Paterson kuului Kanadan olympiakultaa Oslossa 1952 voittaneeseen joukkueeseen. Talviolympialaisten tuolloisesta statusarvosta johtuen Kanada saavutti samalla maailmanmestaruuden.

Paterson kuoli Edmontonin kupeessa 84-vuotiaana 14. tammikuuta 2014.

## Lähteet
* Eric Paterson Bio, Stats and Results  Olympics at Sports-Reference.com 

### Viitteet
Espanjanbulldoggi

**Espanjanbulldoggi** () on espanjalainen koirarotu.

## Ulkonäkö
Espanjanbulldoggi muistuttaa bordeauxindoggia. Se on esimerkiksi mallorcandoggia huomattavasti raskasrakenteisempi. Sen säkäkorkeus on 50–60 cm ja paino 42–55 kg. Karvapeite voi olla väriltään punainen, tummanruskea, harmaa, musta, brindle tai mikä tahansa edellä mainituista valkoisin merkein.

## Luonne ja käyttäytyminen
Espanjanbulldoggi on itsenäinen, omapäinen ja itsevarma.

## Alkuperä
Rotu on usein kuvattu vanhoissa maalauksissa, ja sitä ollaan paraikaa luomassa uudelleen.

## Lähteet
Venturo

**Venturo** on arkkitehti Matti Suurosen vuonna 1971 suunnittelema lujitemuovista valmistettu talo. Se kuuluu hänen Casa Finlandia -sarjaansa ja on mallinimeltään CF-45. Suuronen oli kolme vuotta aikaisemmin suunnitellut suurta huomiota saaneen muovisen Futuro-talon.

## Yleistä

Oy Polykem Ab:n Ruotsinpyhtään tehtaalla valmistui vuosina 1971–1979 yhteensä 20 Venturoa. Taloja käytettiin huoltoasemina, myymälöinä, näyttelytiloina ja motelliyksikköinä. Helsingin Kannelmäessä oli kaksi Venturo-asuintaloa, joista kumpikin oli koottu kahdesta 45 m² ja yhdestä 60 m² moduulista. Toinen näistä 150 m² Venturoista purettiin vuonna 2009, mutta toinen on yhä jäljellä asuinkäytössä. Suomessa valmistetuista Venturoista kaksi myytiin Neuvostoliittoon, kaksi Ranskaan, yksi Sveitsiin ja yksi Ruotsiin. Talon valmistuslisenssi myytiin 11 maahan eri puolille maailmaa.  

## Rakenne

Venturo-talon perusyksikkö oli lattiapinta-alaltaan 45 m² ja painoi noin 4 000 kg. Rakennus muodostui kahdesta moduulista, joiden väliin tuli irtonaiset katto-, seinä- ja lattiaelementit. Venturon ulkoseinässä oli kahden lasikuitukerroksen välissä 5 cm:n paksuudelta lämpöeristeenä toimivaa polyuretaania.

## Venturot nykyään
Yksi Ruotsiin myydyistä Venturoista on esillä Simrishamnin kunnassa sijaitsevassa Kivik Art Centerissä. Suomessa Venturoita on jäljellä vielä mm. Vantaalla, Helsingin Kannelmäessä ja Luumäellä. Syyskuussa 2019 Espoon Tapiolassa sijaitseva Näyttelykeskus WeeGee hankki alun perin Ylöjärvellä huoltoasemalla toimineen Venturon, joka avautui yleisölle kunnostuksen jälkeen. Venturo sijoitettiin Kauppakeskus Ainoan edustalle, Tapionaukiolle. Venturo on ollut korjattavana Ekin Muovissa Ylöjärvellä.

## Katso myös
* Casa Finlandia
* Futuro

## Lähteet

## Aiheesta muualla
* Valokuvia Venturo-taloista Finna-palvelussa
Pukkilanoja

**Pukkilanoja** on pienen rannikkovesistön muodostava oja tai joki Kaarinan kaupungissa entisen Piikkiön kunnan alueella Varsinais-Suomessa. Valuma-alueen pohjoisosat kuuluvat Liedon kuntaan.

Pukkilanojan valuma-alue on 26,05&nbsp;km² ja se muodostaa Suomen ympäristöhallinnon vesistöalueluokituksessa Pukkilanojan vesistöalueen, joka on 3. jakovaiheen vesistöalue ja tunnukseltaan 82.042. Valuma-alueella sijaitsee pieni Pussilanjärvi-niminen lampi ja ainoa nimetty Pukkilanojan sivuhaara on Karhulanoja.

Pukkilanoja laskee Saaristomereen Piikkiönlahden kohdalla. Piikkiönlahteen laskee myös toinen virtavesi, Pukkilanojan itäpuolella sijaitseva Piikkiönjoki (Hepojoki ja Makarlanjoki), jonka kanssa Pukkilanoja muodostaa yhteensä 79 neliökilometrin valuma-alueen. Pukkilanojan pohjoispuolella on Savijoen valuma-alue ja länsipuolella on Myllyojan valuma-alue (välialue).

## Lähteet
Katinkarinoja

**Katinkarinoja** on pienen rannikkovesistön muodostava oja tai joki Vehmaan kunnan alueella Varsinais-Suomessa.

Katinkarinoja laskee Saaristomereen Isosalmen Himoistenperän lahteen, johon laskee myös toinen virtavesi, Katinkarinojan länsi- ja pohjoispuolella sijaitseva Marjavuorenoja. Länsipuolella on Puttanjoen valuma-alue ja eteläpuolella nimeämätön välialue. Katinkarinojan valuma-alueella on kolme järveä: Myllyjärvi (25&nbsp;ha), Niinijärvi (10&nbsp;ha) ja Kirkkojärvi (5&nbsp;ha).

Katinkarinojan valuma-alue on 9,81&nbsp;km² ja se muodostaa Suomen ympäristöhallinnon vesistöalueluokituksessa Katinkarinojan vesistöalueen, joka on 3. jakovaiheen vesistöalue ja tunnukseltaan 82.058.

## Lähteet
Kanavaniini

**Kanavaniini** (C5H12N4O3) on ei-proteinogeeninen myrkyllinen aminohappo, jota tavataan eräissä hernekasveissa, kuten papulajissa *[[Canavalia ensiformis]]* ja sinimailasen siemenissä.

## Ominaisuudet
Kanavaniini on huoneenlämpötilassa valkoinen kiteinen aine. Yhdiste liukenee hyvin veteen, mutta ei liukene etanoliin eikä poolittomiin orgaanisiin liuottimiin. Rakenteeltaan se muistuttaa huomattavasti arginiinia ja ainoa ero näiden kahden aminohapon välillä on, että kanavaniinissa on guanidiiniryhmään sitoutunut happiatomi hiiliatomin sijaan.

Monet arginiinia substraatteinaan käyttävät entsyymit hyväksyvät substraatikseen myös kanavaniinin ja tähän perustuu sen myrkyllisyys. Tärkein näistä entsyymeistä on arginiini-tRNA-ligaasi, joka proteiinisynteesin yhteydessä liittää proteiineihin arginiinin. Kanavaniinin läsnä ollessa entsyymi liittääkin proteiiniin arginiinin asemasta kanavaniinin ja tämä johtaa väärin laskostuviin proteiineihin, joiden toiminta voi heikentyä tai estyä kokonaan. Täten kanavaniini toimii myrkkynä kasvinsyöjäeläimiä vastaan. Kanavaniinia tuottavien kasvien ja eräiden kanavaniinille vastustuskykyisten hyönteisten arginiini-tRNA-ligaasi ei käytä substraattinaan kanavaniinia. Kanavaniinin on todettu laukaisevan ihmisen ja muiden kädellisten elimistössä systeemisen lupus erythematosuksen kaltaisia oireita. Yhdiste häiritsee myös ribo- ja deoksiribonukleiinihappojen aineenvaihduntaa. Kuumentaminen hajottaa suuren osan kanavaniinista.

Kasvit syntetisoivat kavavaniinia lähtien homoseriinistä. Kanavaniinia metaboloivia entsyymejä ovat muun muassa arginaasi, joka hajottaa sen ureaksi ja kanaliiniksi ja ureaasi.

## Lähteet

## Aiheesta muualla
*Human Metabolome Database (HMDB): Canavanine 
*DrugBank: Canavanine 
*Food Component Database (FooDB): L-Canavanine 
*Dr. Duke's Phytochemical and Ethnobotanical Databases: Canavanine 
*Kyoto Encyclopedia of Genes and Genomes (KEGG): L-Canavanine 
*ChemBlink: L-alpha-Amino-gamma-&#91;Guanidinooxy&#93;-N-Butyric Acid
Punaposkisalamanteri

**Punaposkisalamanteri** (*Plethodon jordani*) on keuhkottomien salamantereiden heimoon kuuluva sammakkoeläinlaji. Se liikkuu öisin. Puolustautuessaan eläin erittää pahanmakuista eritettä ja joskus pudottaa häntänsä. Laji on IUCN:n punaisen listan mukaan silmälläpidettävä.

## Ulkonäkö ja koko
Aikuisen yksilön pituus on 9–18,5&nbsp;senttiä. Väriltään punaposkisalamanteri on musta tai harmaa. Joillakin yksilöillä on punaista poskissa ja jaloissa. Vartalo on hoikka ja pitkä.

## Levinneisyys ja elinympäristö
Punaposkisalamanteria tavataan Appalakkien eteläosassa. Sitä esiintyy vuoristometsissä ja se elää maalla.

## Lisääntyminen

Munimisaika on kesällä ja syksyllä.

## Lähteet

## Aiheesta muualla
* http://www.amphibiaweb.org/cgi/amphib_query?where-genus=Plethodon&where-species=jordani 
* http://www.arkive.org/red-cheeked-salamander/plethodon-jordani
Elis Muona

**Elis Muona** (21. helmikuuta 1900 – 11. tammikuuta 1976) oli suomalainen taidemaalari ja kuvataiteilija, joka vapaan taiteen ohella toimi mainosgraafikkona, kuvitti postikortteja ja suunnitteli painokangaskuoseja Marimekolle ja Tampellalle.

Vuonna 1926 vasta 26-vuotias Elis Muona nimitettiin vuotta aiemmin perustetun mainostoimisto Erva-Latvalan taideosaston johtoon. Tätä tehtävää hän hoiti vuoteen 1949 saakka.

## Lähteet
Limasalamanteri

**Limasalamanteri** (*Plethodon glutinosus*) on keuhkottomien salamantereiden heimoon kuuluva laji. Se liikkuu öisin. Puolustautuessaan eläin huitoo hännällään ja erittää pahanmakuista eritettä. 

## Ulkonäkö ja koko
Aikuisen yksilön pituus on 11–20&nbsp;cm. Häntä on pyöreä. Väri on tummanharmaa tai musta ja ihossa on hopean vaaleita pilkkuja.

## Levinneisyys ja elinympäristö
Limasalamanteria tavataan Yhdysvaltojen kaakkoisosissa. Sitä esiintyy metsissä.

## Lisääntyminen
Hedelmöitys on sisäinen. Naaras munii kiville 5–34 munaa ja vartioi niitä, kunnes poikaset kuoriutuvat 2–3 kuukauden kuluttua munimisesta.

## Ravinto
Limasalamanteri syö selkärangattomia eläimiä, erityisesti hyönteisiä.

## Lähteet

## Aiheesta muualla
* http://animaldiversity.ummz.umich.edu/accounts/Plethodon_glutinosus 
* http://www.amphibiaweb.org/cgi/amphib_query?where-genus=Plethodon&where-species=glutinosus
Marjavuorenoja

**Marjavuorenoja** on pienen rannikkovesistön muodostava oja tai joki Vehmaan kunnan ja Uudenkaupungin kaupungin alueella Varsinais-Suomessa.

Marjavuorenoja laskee Saaristomereen Isosalmen Himoistenperän lahteen, johon laskee myös toinen virtavesi, Marjavuorenojan eteläpuolella sijaitseva Katinkarinoja. Länsipuolella on Raumanojan valuma-alue, pohjoispuolella Velluanjoen ja Taipaleenjärven valuma-alueet, itäpuolella Puttaanjoen valuma-alue. Marjavuorenojan valuma-alueella on kuusi järveä: Maarjärvi (46&nbsp;ha), Vähäjärvi (14&nbsp;ha), Hietajärvi (11&nbsp;ha), Hummajärvi (5&nbsp;ha), Vanhankylänjärvi (3&nbsp;ha) ja Puumanninlampi (2&nbsp;ha). Kaikki järvet sijaitsevat Vehmaalla.

Marjavuorenojan valuma-alue on 25,37&nbsp;km² ja se muodostaa Suomen ympäristöhallinnon vesistöalueluokituksessa Marjavuorenojan vesistöalueen, joka on 3. jakovaiheen vesistöalue ja tunnukseltaan 82.060.

## Lähteet